കുട്ടന്പുഴയില് വീണ്ടും കാട്ടാന കോതമംഗലം: കുട്ടന്പുഴ പഞ്ചായത്തിലെ ഒന്നാംപാറയില് ജനവാസ മേഖലയിലിറങ്ങിയ കാട്ടാനക്കൂട്ടം വ്യാപകമായി കൃഷി നശിപ്പിച്ചു. ഇന്നലെ പുലര്ച്ചെയാണ് കാട്ടാനക്കൂട്ടം കൃഷിയിടത്തിലിറങ്ങിയത്. ഒന്നാംപാറയില് ജോണ്സണ് മേമടത്തിലിന്റെ ഒന്നര ഏക്കറോളം വരുന്ന കൃഷിയിടത്തിലെ റബര്, തെങ്ങ്, കൂവ, കുരുമുളക് എന്നിവ കാട്ടാനക്കൂട്ടം നശിപ്പിച്ചു. അര്ധരാത്രി ക്യഷിയിടത്തിലിറങ്ങിയ ആനകള് പുലര്ച്ചെയാണ് കാട്ടിലേക്ക് മടങ്ങിയത്. പ്രദേശവാസികള് പാട്ടകൊട്ടിയും ഒച്ചവച്ചും ആനക്കൂട്ടത്തെ തുരത്താന് ശ്രമിച്ചെങ്കിലും നടന്നില്ല. തകര്ന്ന ഭാഗങ്ങളില് ഫെന്സിംഗ് പുനഃസ്ഥാപിക്കാനും നഷ്ടപരിഹാരം ലഭ്യമാക്കാനും നൈറ്റ് പട്രോളിംഗ് ഏര്പ്പെടുത്താനും വനംവകുപ്പ് നടപടി സ്വീകരിക്കണമെന്നാണ് നാട്ടുകാരുടെ ആവശ്യം.